ประกาศธนาคารแห่งประเทศไทยที่ สรข. 4 /2559เรื่อง วันปิดสมุดทะเบียนและวิธีการจ่ายดอกเบี้ยและเงินต้น---------------------------------อื่นๆ - 1.เหตุผลในการออกประกาศ เพื่อให้การให้บริการธุรกรรมตราสารหนี้สามารถดําเนินการได้อย่างสะดวก รวดเร็ว และมีประสิทธิภาพ จึงกําหนดวันปิดสมุดทะเบียนและวิธีการจ่ายดอกเบี้ยและเงินต้น ให้ผู้ขอรับบริการ ธุรกรรมตราสารหนี้ถือปฎิบัติในมาตรฐานเดียวกันอื่นๆ - 2.หลักเกณฑ์ที่อ้างอิง อาศัยอํานาจตามความในข้อ 4 (4) ข้อ 6 ข้อ 7 และข้อ 8 แห่งระเบียบธนาคารแห่งประเทศไทย ว่าด้วยการให้บริการธุรกรรมตราสารหนี้อื่นๆ - 3.ขอบเขตการบังคับใช้ ประกาศฉบับนี้ให้ใช้บังคับกับผู้ถือกรรมสิทธิ์ หรือผู้มีส่วนได้เสีย หรือมีส่วนเกี่ยวข้องในการใช้บริการธุรกรรมตราสารหนี้ ตามระเบียบธนาคารแห่งประเทศไทย ว่าด้วยการให้บริการธุรกรรมตราสารหนี้อื่นๆ - 4.เนื้อหา ธนาคารแห่งประเทศไทย (ธปท.) กําหนดวันปิดสมุดทะเบียน และวิธีการจ่ายดอกเบี้ยและเงินต้นดังนี้ ข้อ 1 วันปิดสมุดทะเบียน (1) วันปิดสมุดทะเบียนเพื่อจ่ายดอกเบี้ย คือ วันดังต่อไปนี้ (ก) 10 วัน ก่อนวันกําหนดจ่ายดอกเบี้ย ตามประกาศของผู้ออกตราสารหนี้สําหรับตราสารหนี้ที่ระบุอัตราดอกเบี้ย (ข) 30 วัน ก่อนวันกําหนดจ่ายดอกเบี้ยตามประกาศของผู้ออกตราสารหนี้สําหรับตราสารหนี้ที่ระบุอัตราดอกเบี้ย และเป็นตราสารหนี้ประเภทออมทรัพย์ ตามประกาศของผู้ออกตราสารหนี้ (2) วันปิดสมุดทะเบียนเพื่อจ่ายคืนเงินต้น คือ วันดังต่อไปนี้ (ก) 1 วันทําการ ก่อนวันกําหนดจ่ายคืนเงินต้น ตามประกาศของผู้ออกตราสารหนี้ สําหรับตราสารหนี้ที่ไม่ได้ระบุอัตราดอกเบี้ย (ข) 10 วัน ก่อนวันกําหนดจ่ายคืนเงินต้น ตามประกาศของผู้ออกตราสารหนี้สําหรับตราสารหนี้ที่ระบุอัตราดอกเบี้ย (ค) 30 วัน ก่อนวันกําหนดจ่ายคืนเงินต้น ตามประกาศของผู้ออกตราสารหนี้สําหรับตราสารหนี้ที่ระบุอัตราดอกเบี้ย และเป็นตราสารหนี้ประเภทออมทรัพย์ ตามประกาศของผู้ออกตราสารหนี้ (3) วันกําหนดจ่ายดอกเบี้ยตามข้อ (1) หรือวันกําหนดจ่ายคืนเงินต้นตามข้อ (2) ให้ถือตามวันที่ได้ระบุไว้ในประกาศของผู้ออกตราสารหนี้ แม้ว่าวันดังกล่าวจะตรงกับวันหยุดทําการ ธปท. ก็ไม่มีผลให้วันปิดสมุดทะเบียนเพื่อจ่ายดอกเบี้ยหรือวันปิดสมุดทะเบียนเพื่อจ่ายคืนเงินต้นเปลี่ยนแปลงไป (4) ธปท. อาจกําหนดวันปิดสมุดทะเบียนเพื่อจ่ายดอกเบี้ยหรือวันปิดสมุดทะเบียน เพื่อจ่ายคืนเงินต้นแตกต่างจากที่กําหนดไว้ในข้อ (1) และ (2) สําหรับตราสารหนี้รุ่นหนึ่งรุ่นใดเป็นการเฉพาะได้ ข้อ 2 วิธีการจ่ายดอกเบี้ย (1) ธปท. จะจ่ายดอกเบี้ยโดยวิธีการโอนเงินเข้าบัญชีเงินฝากตามที่ผู้ถือกรรมสิทธิ์ได้แจ้งไว้ (ยกเว้นบัญชีเงินฝากออมทรัพย์พิเศษและบัญชีเงินฝากประจํา) (2) กรณีวันกําหนดจ่ายดอกเบี้ยตรงกับวันหยุดทําการ ธปท. จะจ่ายดอกเบี้ยในวันทําการถัดไป ข้อ 3 วิธีการจ่ายคืนเงินต้น (1) ธปท. จะจ่ายคืนเงินต้นโดยวิธีการโอนเงินเข้าบัญชีเงินฝากตามที่ผู้ถือกรรมสิทธิ์ได้แจ้งไว้ (ยกเว้นบัญชีเงินฝากออมทรัพย์พิเศษและบัญชีเงินฝากประจํา) (2) กรณีวันกําหนดจ่ายคืนเงินต้นตรงกับวันหยุดทําการ ธปท. จะจ่ายคืนเงินต้นในวันทําการถัดไป (3) การจ่ายคืนเงินต้นของตราสารหนี้ ประเภทมีใบตราสารและผู้ออกตราสารหนี้กําหนดให้คืนใบตราสารหนี้ ธปท. จะจ่ายคืนเงินต้นงวดสุดท้ายตามแต่ละกรณี ดังต่อไปนี้ (ก) ตราสารหนี้ที่ไม่ได้ระบุอัตราดอกเบี้ย ธปท. จะโอนเงินเข้าบัญชีเงินฝากในวันกําหนดจ่ายคืนเงินต้นตามประกาศของผู้ออกตราสารหนี้ เมื่อ ธปท. ได้รับคําขอและเอกสารประกอบคําขอครบถ้วนถูกต้อง ก่อนเวลา 12.00 น. ของวันกําหนดจ่ายคืนเงินต้น หรือของวันทําการถัดไปกรณีที่วันดังกล่าวตรงกับวันหยุดทําการ ธปท. ในกรณีที่ ธปท. ได้รับคําขอและเอกสารประกอบคําขอครบถ้วนถูกต้องภายหลังกําหนดเวลาข้างต้น ธปท. จะโอนเงินเข้าบัญชีเงินฝากภายในวันทําการถัดไป ทั้งนี้ ผู้ถือกรรมสิทธิ์เป็นผู้รับภาระค่าใช้จ่ายในการโอนเงิน (ข) ตราสารหนี้ที่ระบุอัตราดอกเบี้ย รวมทั้งตราสารหนี้ประเภทออมทรัพย์ตามประกาศของผู้ออกตราสารหนี้ ธปท. จะโอนเงินเข้าบัญชีเงินฝากในวันกําหนดจ่ายคืนเงินต้น หรือวันทําการถัดไป กรณีที่วันดังกล่าวตรงกับวันหยุดทําการ ธปท. เมื่อ ธปท. ได้รับคําขอและเอกสารประกอบคําขอครบถ้วนถูกต้องภายในวันที่ที่ ธปท. กําหนดไว้ในแบบคําขอ ในกรณีที่ ธปท. ได้รับคําขอและเอกสารประกอบคําขอครบถ้วนถูกต้องภายหลังจากวันที่ที่ ธปท. กําหนดไว้ข้างต้น ธปท. จะโอนเงินเข้าบัญชีเงินฝาก โดยผู้ถือกรรมสิทธิ์เป็นผู้รับภาระค่าใช้จ่ายในการโอนเงินตามวิธีการที่ระบุในแบบคําขออื่นๆ - 5.วันเริ่มต้นบังคับใช้ ตั้งแต่วันที่ 17 กุมภาพันธ์ 2559ผู้มีอํานาจลงนาม - ประกาศ ณ วันที่ 17 กุมภาพันธ์ 2559 (นายวิรไท สันติประภพ)ผู้ว่าการธนาคารแห่งประเทศไทย